google/wiki40b huggingface dataset:
UNIDIR

UNIDIR, United Nations Institute for Disarmament Research, er et FN-tilknyttet institutt for forskning på nedrustning. Det holder til i Genève i Sveits.
Kråkevingen

Kråkevingen er supporterklubben til fotballaget Moss FK.
Murmuseet i Berlin

Murmuseet i Haus am Checkpoint Charlie er et museum i Berlin som tar for seg Berlinmurens historie. Det ligger i Friedrichstrasse ved siden av den tidligere grenseovergangen Checkpoint Charlie.
Museet ble grunnlagt 14. juni 1963 av historikeren Rainer Hildebrandt, og har siden hans død i 2004 blitt ledet av hans ukrainskfødte enke Alexandra Hildebrandt.
Murmuseet, som er privat og drives av stiftelsen Arbeitsgemeinschaft 13. August, er etter Pergamonmuseet det mest besøkte museet i Berlin, og viser gjennom fotografier og annen dokumentasjon fluktforsøkene ved muren, og også fluktmidler, som varmluftballonger, fluktbiler og en miniubåt.
I 2004 bygget museet et Frihetsminnesmerke til minne om murens ofre på en ubebygd tomt i nærheten. Minnemerket ble siden fjernet da avtalen med grunneieren løp ut i 2004.
Nogales (Sonora)

Nogales (fullt ut Heroica Ciudad de Nogales) er en by i den meksikanske delstaten Sonora. Bystatus ble gitt 9. juli 1884.
Byen har 199 749 innbyggere (2007), med totalt 203 719 innbyggere (2007) i hele kommunen på et areal av 1 655 km².
Byen ligger inntil grensen til Arizona i USA. På den andre siden av grensen ligger en mindre by, også ved navn Nogales.
Radioland

Radioland er et musikkalbum med The Contenders, utgitt i 1991.
Frambu

Frambu er et landsdekkende kompetansesenter for sjeldne diagnoser. Det er et statlig finansiert supplement til det ordinære hjelpeapparatet og en møteplass for familier og fagpersoner, og er et tilbud både til voksne og barn. Frambu ligger på Siggerud like øst for Oslo og har ca 80 ansatte.

Mål

Frambu skal samle, utvikle og spre kunnskap om sjeldne diagnoser til personer med aktuelle diagnoser, pårørende og fagmiljøer slik at barn, unge og voksne med nedsatt funksjonsevne kan leve mest mulig i tråd med egne forutsetninger, ønsker og behov.

Kommunikasjons- og dokumentasjonsarbeid

Å ha tilgjengelig, relevant og kvalitetssikret informasjon om de sjeldne funksjonshemningene er høyt prioritert på Frambu. Alle kan henvende seg til Frambu via e-post, telefon eller chat for å få informasjon om diagnosene Frambu gir et tilbud til. 
Senteret deler diagnose- og temainformasjon på sine nettsider, i sosiale medier, i informasjonsmateriell og i artikler. Fagbiblioteket på Frambu kan gi veiledning om relevant litteratur om diagnosene senteret jobber med.

Forskning og utviklingsarbeid

Frambu kartlegger, samler og systematiserer kunnskap og erfaringer både fra praksisfeltet og fra Frambus virksomhet gjennom forskning og utviklingsarbeid. I tillegg til drive egne forskningsprosjekter, deltar senteret også i andres forskning. Utviklingsarbeidet på Frambu har som mål å styrke kunnskapen om diagnosene senteret arbeider med og om hvordan det er å leve med en sjelden tilstand. i arbeidet samarbeider Frambu med en rekke kompetanse- og utdanningsmiljøer i Norge og andre land.

Kurs og leire

Frambu arrangerer gratis kurs for personer med diagnose og familiene deres. Kursene tar utgangspunkt i enkeltdiagnoser, diagnosegrupper og diagnoseovergripende tema og planlegges i nært samarbeid med respektive brukerorganisasjoner. For barn og unge med sjeldne diagnoser arrangeres det hver sommer leire. I forlengelsen av kurs og leire kan det også gis støtte til nettverksbygging i deltakernes lokalsamfunn ved at personer fra Frambu deltar på møter, konferanser og seminarer.

Sjeldne diagnoser

En diagnose defineres i Norge som sjelden når det er færre enn 2500 som har den (ny definisjon fra sommeren 2019, frem til dette var tallet færre enn 500). Frambu gir tilbud til over 400 ulike diagnoser og diagnosegrupper.
Alfonso Cuarón

Bakgrunn

Alfonso Cuarón vokste opp i Mexico by, og studerte både filmproduksjon og filosofi på Universidad Nacional Autónoma de México.

Karriere

Etter at han gikk ut fra skolen, begynte Cuarón å arbeide innen TV-produksjon i Mexico, først som tekniker, senere som regissør. I 1991 regisserte han sin første spillefilm, «Sólo con tu pareja».
Solo con tu pareja er en svart komedie om en skjørtejagende businessmann som etter hvert forstår at han er smittet av aids. Filmen ble godt mottatt i Mexico, og senere også i resten av verden. 
I 1995 lanserte Cuarón sin første spillefilm produsert i USA, Den lille prinsessen, en innspilling av Frances Hodgson Burnetts roman. Cuaróns neste spillefilm var også en innspilling av en roman, en moderne versjon av Charles Dickens' Store forventninger, med Ethan Hawke, Gwyneth Paltrow og Robert De Niro i hovedrollene.
Cuarón har også regissert den tredje filmen i den suksessrike Harry Potter-serien, Harry Potter og Fangen fra Azkaban. Cuarón har mottatt en del negativ kritikk blant de mer puristiske Harry Potter-fansene for å «ødelegge» filmen, mest fordi de to første filmene, som ble regissert av Chris Columbus, hadde vært veldig tro mot bøkene, mens Cuaróns film tok seg en del kunstneriske friheter. Filmen er også laget i en mørkere tone enn de forrige filmene, noe som kom som et sjokk for en del fans av serien. Forfatter av bøkene, J.K. Rowling, har imidlertid uttalt at filmen til Cuarón så langt er hennes personlige favoritt blant filmene fra serien, og er også den som fikk best kritikk.
I 2006 regisserte han Menneskenes barn, en dystopisk film basert på P.D. James' roman av samme navn. Clive Owen spiller hovedrollen i filmen, som har bemerket seg særlig på grunn av flere lange scener som tilsynelatende er blitt tatt opp i ett klipp med et kamera.
I 2013 kom Gravity, med Sandra Bullock i hovedrollen. Filmen foregår i verdensrommet, og Cuarón vant Oscar for beste regi.
I 2018 kom skrev, regisserte, filmet og produserte Cuarón filmen Roma, som var løst basert på hans egen oppvekst i Mexico by. Filmen vant Gulløven under filmfestivalen i Venezia. Netflix kjøpte distribusjonsrettighetene til filmen i april 2018, men ga regissøren lov til å sette den opp på utvalgte filmfestivaler og kinoer før den fikk premiere på strømmetjenesten. Filmen ble nominert til ti Oscar-priser, blant annet for beste film. Cuarón selv ble nominert til prisene for beste regi, beste manus og beste kinematografi. Han vant  sin andre Oscar for beste regi. Han fikk også Oscar for beste kinematografi, og ble med det den første som vant kinematografiprisen for en film han eller hun regisserte.
Stiftelsen Kirkelig Ressurssenter mot vold og seksuelle overgrep

Kirkelig Ressurssenter mot vold og seksuelle overgrep ble opprettet i 1996, og holder til på Lovisenberg i Oslo. Norges Kristne Råd, Norges KFUK-KFUM, Kirkerådet for Den norske kirke og Diakonissehuset Lovisenberg utgjør stiftelsens overordnede samarbeidsparter. Disse er organisert i et representantskap, som blant annet oppnevner styret for stiftelsen. Solveig Fiske er styreleder. Elisabeth Torp er daglig leder.
Flokkimmunitet

Flokkimmunitet eller flokkbeskyttelse er et begrep som benyttes innen immunologi for å beskrive effekten av massevaksinering.
I de fleste tilfeller vil en liten andel av befolkningen ikke være immune selv om det er etablert et velfungerende og akseptert vaksineprogram. Nyfødte barn vil ikke være vaksinerte ennå, mens andre ikke kan ta vaksinen grunnet alder, medfødte sykdommer, nedsatt immunforsvar eller lignende. I tillegg vil noen få av dem som vaksineres ikke bli immune fordi ingen vaksiner gir full immunitet hos 100 % av dem som vaksineres. Dersom mange nok vaksineres vil sykdommen ikke ha tilstrekkelig med individer som bærere av smitten, noe som gjør at de som ikke er immune heller ikke utsettes for smitte. Fordi sykdommer smitter ytterst forskjellig vil det også være variasjon når det gjelder hvor stor andel av befolkningen som må vaksineres for å oppnå effektiv flokkimmunitet. De fleste sykdommer ligger i området 85 til 95 %.
De siste årene har vaksineskepsis medført at vaksinedekningen i mange vestlige land har gått tilbake, noe som er en alvorlig trussel mot flokkimmuniteten.
Songs of Shame

Songs of Shame er et musikkalbum med Happy Dagger, utgitt i 2009. Dette er bandets debutalbum.
Alanngorsuaq (Kobberminebugt)

Alanngorsuaq (dansk: Kobberminebugt) er en fjord i Qaqortoq kommune på sydvestkysten av Grønland.
Fjorden er 40 km lang, og ligger på grensen til Paamiut kommune.
Cryptocranium

Utseende

Middelsstore, gråbrune trebukker med sylindrisk kroppsform. Antennene er omtrent halvparten så lange som kroppen. Hver dekkvinge har en stor, sjokoladebrun flekk ved ytterkanten nær spissen.

Levevis

Disse billene har larver som lever i død ved.

Utbredelse

Slekten er utbredt i Sør-Amerika.
Longboard

Longboard er et type rullebrett. Det er som navnet tilsier ofte lengre enn den vanlige typen, men kan også være kortere. Det som skiller dem er at longboardet har større, mykere hjul som ruller bedre. Det har flere bruksmuligheter, hvor de vanligste er transport, «cruising», utfor, slalåm og «sliding».

Historie

Longbardet ble populært på starten av 90-tallet.
Tempo (motorsykkel)

Historie

I 1908 kjøpte Jacob og Lars Øglænd med seg hjem en lokomobil på en av sine reiser. Det ble spekulert på om brødrene hadde planer om å gå igang med automobilproduksjon ved siden av sykkel- og motorsykkelproduksjonen. Om Øglænd produserte motoriserte kjøretøy så tidlig har man ikke noe bevis for. Øglænd solgte også motorsykler som Neracar. Da med Villiers motor m.m. Omkring 1920 ble motorer montert inn i vanlige DBS sykler. En slik sykkel med Sachs motor montert inne i bakhjulet står på Øglændmuseet.
Etter andre verdenskrig ble produksjonen av både sykler med merket DBS, mopeder merke: Tempo og Tempolett og motorsykler tatt opp for fullt. Fabrikken het nå Jonas Øglænd. Produktene var solide og regnet for trauste. Modellutvalget inklusive motorstørrelse og ytelse var stort, med små produksjonsserier. Motorene ble importert, mest fra den tyske fabrikken Sachs.  Da importen av utenlandske, kanskje spesielt de forholdsvis rimelige japanske motorsyklene kom i gang, ble det etterhvert mindre marked, og produksjonen ble avviklet. Kjell Berg A/S på Stathelle i Telemark eksisterer ennå, og er Norges største delelager for Tempo, samt Sachs-motorene.
Evelyn Robert de Rothschild

Tidlige liv

Evelyn de Rothschild var sønn av Anthony Gustav de Rothschild (1887–1961) og Yvonne Cahen d'Anvers (1899–1977). Han er oppkalt etter sin onkel Evelyn Achille de Rothschild som døde i strid under den første verdenskrig. 
Evelyn de Rothschild oppholdt seg mange av sine barneår i USA under den andre verdenskrig. Han var elev ved Harrow School og deretter studerte økonomi ved  Trinity College på Cambridge University men, da han ikke hadde noe ønske om å gå inn i familiens bankvirksomhet, avsluttet han sine studier før han hadde tatt embetseksamen. 
Født inn i stor rikdom, Evelyn de Rothschild ble en av Englands mest ettertraktede ungkarer. Han tilbrakte mye av sin ungdom med å reise, feste, kjøre eksotiske sportsbiler, nyte  fullblods hesteveddeløp og spille polo. Det var ikke før i en alder av 26 at han bestemte seg for å bli med i N M Rothschild & Sons bankvirksomhet for å bli opplært i familiebedriften. I 1961 gikk faren av som sjef for banken og fetteren  Victor Rothschild tok over som styreformann.
Jacob Rothschild er hans søskenbarn.
Paleoantropologi

Paleoantropologi er læren om menneskets utvikling på grunnlag av arkeologiske funn, hovedsakelig i form av fossiler, som belyser menneskehetens utvikling fra mer primitive organismer. Faget kombinerer Paleontologi og fysisk antropologi.

Etymologi

Ordet er en sammensetning av det greske παλαιός (palaeos) («gammelt»), ἄνθρωπος (anthrōpos) («mann eller menneske») og -λογία (-logia), dvs. «studium».
Tough Guy-konkurransen

Tough Guy-konkurransen er en årlig éndagers hinderløypekonkurranse som finner sted i Perton, Staffordshire, like ved Wolverhampton i England. Konkurransen har vart siden 1986, og avholdes den femte søndagen i januar. Hinderløypa, som er 12 kilometer lang og over et område på 150 mål, sies å være et av verdens mest krevende løp, og opptil én av tre startende fullfører ikke løpet. Løpet organiseres av Billy Wilson (som går under pseudonymet «Mr. Mouse»), som etter 24 runder med vinterkonkurransen fortsatt hevdet at ingen hadde greid å fullføre hele løypa etter hans ekstremt krevende regler. Konkurransen, og sommervarianten av den, har hatt to dødsfall på den tiden det har vært arrangert (2000 og 2007)
Ettersom konkurransen avholdes i slutten av januar, er det ofte veldig kalde vinterforhold. Arrangørene hevder at man ved å delta risikerer å bli utsatt for piggtråd, kutt, oppskraping, forbrenning, dehydrering, hypotermi, akrofobi, klaustrofobi, elektriske støt, forstuelser, brukne ben og lemmer som går ut av ledd.
Microcoenus

Utbredelse

Arten lever i Australia.
Skipsfart

Skipsfart er ferdsel på vann i skip eller båt. Skipsfart foregår på ulike typer vann og kan ha ulike formål, noe som har ført til utvikling av ulike typer båter og skip.
Sjøfart er skipsfart som skjer på havet, ved kysten eller på fjorder. Innenlands skipsfart skjer på innsjøer, elver og kanaler.
Tazama

The Tanzania Zambia Pipeline Ltd (Tazama), er en oljerørledning som transporterer råolje mellom Dar-es-Salaam havn i Tanzania og og oljeraffineriet Indeni i Ndola i Zambia.

Oversikt

Tazama er en 1 710 km lang oljerørledning som blei tatt i bruk i 1968. Den er designet for å kunne transporterer så mye som 1,1 millioner tonn råolje per år, men kun 600 000 tonn er gjennomsnittlig transportert. Ledningen består av en blanding mellom 8 og 12 tommers (20 til 30 cm i diameter) rørledning. For å pumpe oljen fra havet og opp til Ndola som ligger om lag 1 300 moh trengs det 7 pumpestasjoner. 5 av pumpeanleggene ligger i Tanzania og 2 i Zambia. Anlegget blei i sin tid bygd av det italienske oljeselskapet Snamprogetti og finansiert hovedsakelig av den Italienske stat.

Eierforhold

Tazama eies av statene Tanzania og Zambia i fellesskap. Zambia eier 2/3 og Tanzania resten. Det har lenge vært snakk om en privatisering av oljerørledningen, men det er det ikke blitt noe av. Driften av den er imidlertid satt bort til private.

Tankterminal

Tazama eier også en egen tankterminal i Dar-es-Salaam hvor tankbåter opp til 90 000 tonn dødvekt kan legge til. I tankterminalen i Dar-es-Salaam kan det lagres hele 77 000 m³ råolje. En 36 tommers oljerørledning på 3,3 kilometer går fra kysten ut til terminalen for de største skipene. Det er også en terminal (Kurasani) som tar i mot de noe mindre skipene på opp til 40 000 tonn dødvekt. Tankterminalen fikk omfattende skader under tsunamien i 2004, og i forbindelse med det planlegges det en oppgradering av anleggene slik at tankskip på 120 000 tonn dødvekt kan legge til. (Men en slik oppgradering har det vært snakk om siden 1997.)

Status

Oljerørledningen har hatt store tekniske problemer de siste årene. Det har vært en rekke lekkasjer og pumpene har sviktet oftere og oftere. Et fornyelsesprogram har vært på trappene i mange år, og det er beregnet at oljerørledningen må oppgraderes for om lag 200 millioner norske kroner. En har forhåpninger om at en i løpet av 2008 kan få på plass finansieringen av oppgraderingen.

Planer

Det foreligger planer om å forlenge rørledningene til Lubumbashi i Kongo, Mosambik og til Harare i Zimbabwe via den zambiske hovedstaden Lusaka. Men kostnadene vil sannsynligvis overstige nytten.
Tettøyvatnet

Tettøyvatnet er et lite vann som ligger mellom Nordhus og Torget, i Brønnøy kommune. Tettøyvatnet får vannet fra nedbør, og har ingen utløp. Innsjøen er på privat eiendom, men blir brukt fritt av offentligheten som badeplass. 
Tettøyvatnet befinner seg cirka 7 kilometer fra Brønnøysund sentrum. På sitt lengste er vannet cirka 600 meter og største bredde er cirka 100 meter.
Chama cha Mapinduzi

Valgoppslutning

CCM har vunnet alle valg i Tanzania (både presidentvalg og valg til nasjonalforsamlinga) på nasjonalt nivå og i Zanzibar på sjølstyringsnivå siden flerpartisystemet blei innført: 1995, 2000, 2005 og 2010.
I det nasjonale president- og nasjonalforsamlingsvalget i 2005 vant daværende utenriksminister Jakaya Kikwete 80,28 % av stemmene. Av de 232 setene som velges direkte vant CCM 206.
I valgene i 2010 blei Kikwete gjenvalgt med 62,8 % av stemmene, mens CCM vant 186 av de 239 direktevalgte setene i nasjonalforsamlinga.

Ledere

TANU/CCM har hatt fire ledere gjennom historien, som alle har vært Tanzanias president mens han har vært formann. Den førtse lederen, fra 1954 til 1990, var Julius Nyerere (president i Tanganyika 1962–1964, president i Tanzania 1964–1985); den andre, fra 1990 til 1996, var Ali Hassan Mwinyi (president i Tanzania 1985–1995); den tredje, fra 1996 til 2006, var Benjamin Mkapa (president i Tanzania 1995–2005). Tanzanias nåværende president, Jakaya Kikwete, har leda partiet siden 2006.
Manga Taishō

Manga Taishō (マンガ大賞) er en årlig utgitt japansk mangapris. Prisen gis ut til serier med åtte eller mindre samlede bind, for å fremme nyere mangaer. Juryen, som består av ansatte fra diverse bokhandler, stemmer først over noen serier, som de ti seriene som får flest stemmer går videre til en ny runde stemmer, som bestemmer første-, andre- og tredjeplass.
Spire (organisasjon)

Lokallag

Spire har lokallag i følgende byer:
Ås, Oslo, Trondheim, Bergen, Stavanger, Tromsø, Kristiansand, Hamar, Bø i Telemark og Bodø.

Organisasjonstilknytning

Spire er gjennom Utviklingsfondet tilknyttet RORG-samarbeidet. RORG-samarbeidet (RORG er en forkortelse for RammeavtaleORGanisasjoner) er et samarbeid blant norske, frivillige organisasjoner som gjennom rammeavtaler med Norad mottar offentlig støtte til å drive opplysningsarbeid i Norge om Nord/Sør- og utviklingsspørsmål. I tillegg er Spire medlem i flere forskjellige organisasjonsnettverk, deriblant Handelskampanjen, Forum for utvikling og miljø og Norges Sosiale Forum.

Generell virksomhet

Spire arbeider kontinuerlig med ulike aktiviteter, hvor hovedvirksomheten er informasjonsarbeid. Gjennom debatter, seminarer, aksjoner, filmvisninger, stunts, foredrag, kurs, informasjonsmøter, konserter og andre kreative aktiviteter, ønsker man å bidra til økt kunnskap og engasjement blant norske unge om globale spørsmål knyttet til rettferdighet og bærekraftig utvikling. Spire arbeider med å skape politisk endring, gir politiske innspill og deltar på høringer innenfor sine felt. Internasjonalt følger Spire de viktigste relevante forhandlingsprosessene hvert år, som for eksempel klimaforhandlingene, og matsikkerhetsforhandlingene i Roma. Spire har også internasjonale partnere i land i Sør og gjennomfører jevnlig internasjonale prosjekter for å utveksle erfaringer. Jevnlig mediearbeid er også en viktig del av virksomheten.

Fokusområder

GMO, global oppvarming, landran, sult, landbruk, miljø, bærekraftig utvikling, finansskatt, internasjonal handel, klimarettferdighet, landbruksinvesteringer, matsikkerhet, klima, urbanisering, bærekraftig byutvikling, urbant landbruk, utvikling, rettferdig fordeling
Leda

Ledas barn

Leda var beundret av Zevs, som forførte henne i skjul ved å forvandle seg til en svane. Som svane falt Zevs i hennes armer for å få beskyttelse fra en jagende ørn. Deres fullbyrdelse skjedde samme natt som Leda lå sammen med sin ektemann Tyndareos, noe som førte til at hun hun la to egg, og fra disse fødte eller klekket hun døtrene Helena og Klytaimnestra, og sønnene Kastor og Polydevkes. Hvilke av barna som Tyndareos var far til og hvem som Zevs var, er ikke konsistent, heller ikke hvilke barn som ble klekket fra hvilket egg. Delingen var bortimot alltid halvt dødelig, halvt guddommelig, skjønt tvillingene reflekterte ikke alltid barnas opphav. Kastor og Polydevkes er tidvis framstilt som dødelige, tidvis guddommelig, men om en av dem var udødelig, da var det alltid Polydevkes. Det ble også alltid uttrykt at Helena var datter av Zevs, men så var også hennes skjønnhet så besnærende at hun ble årsak til den trojanske krig. Denne mangelen på konsekvens har antagelig sin årsak at de var flere myter som ble forsøkt knyttet sammen og gitt en genealogi.
Leda fikk også andre barn, men utelukkende med Tyndareos, og de var alle døtre: Timandra (Τιμάνδρα), Foebe (Φοίβη), og Filonoe (Φιλονόη). De er ikke knyttet til noen betydelige myter.
I Homers Illiaden ser Helena ned fra Trojas murer og undrer seg på hvorfor hun ikke kan se sine brødre blant akhaierne (grekerne). Fortelleren bemerker at de begge er allerede døde og gravlagt i deres hjemland Lakedaimon (Sparta), således indikeres det at i den homeriske tradisjon ble de begge oppfattet som dødelige.
En avvikende myte hevder at Nemesis (Νέμεσις) var mor til Helena, ikke Leda. Hun ble også gjort gravid av Zevs i form av en svane. En gjeter fant egget og ga det til Leda, som omsorgsfullt tok vare på det i en kiste inntil egget ble klekket. Deretter adopterte hun Helena som sin egen datter. Zevs gjorde også ære på Helena ved å opprette stjernebildet Svanen (latin: Cygnus) på himmelhvelvingen. En senere rasjonalisering, blant annet ved Lactantius og Hyginus i hans verk Fabulæ, er at etter at Zevs yndet seg inn på Leda, noe man forestilte seg at skjedde ved elven Eurotas i Lakonia, la hun et egg som barna ble klekket fra, og senere ble hun guddommeliggjort som gudinnen Nemesis.

Ledas opphav

En teori på betydningen av navnet Leda (Λήδα) er at det betyr «kvinne», fra kretisk opphav. Hennes myte er gammel, og hun omtales blant annet i Fragment 105 av Sapfo.  Hun kan ha hatt bakgrunn, i henhold til Robert Graves, som gudinnen Latona (eller Leto eller Let) som fødte Apollon og Artemis, en annen og lignende myte knyttet til Zevs’ utallige kvinneeventyr.
Marka (drikk)

Marka er en bitter oppkalt etter Oslomarka og produsert av Oslo Håndverksdestilleri AS. Bitteren er laget av potetsprit med uttrekk av urter og inneholder 35 volumprosent alkohol.
Backwards Into the Backwoods

Backwards Into the Backwoods er et musikkalbum med Stian Carstensen, utgitt i 2004. Dette er hans første album som soloartist.
Finsk Tidskrift

Finsk Tidskrift for lærdom, vitenskap, kunst og politikk er et svenskspråklig månedstidsskrift stiftet i Helsingfors i oktober 1876 av Carl Gustaf Estlander. Det ble redigert fra 1896 av Reinhold Felix von Willebrand. Ifølge eget utsagn er det Nordens eldste tidsskrift som fortsatt utkommer.
Thomas Rock

Thomas Rock er en liten nunatak som ligger 1,9 km nordøst for Tent Rock og 11 km vest for Ricker Hills i Prince Albert Mountains i Victoria Land. den ble kartlagt av U.S. Geological Survey (USGS) etter landmålinger og flyfoto tatt av U.S. Navy 1956-62 og navngitt av Advisory Committee on Antarctic Names (US-ACAN) etter Kenneth E. Thomas, en sambandsmann som overvintret ved Amundsen-Scott-stasjonen i 1966.
HP Mini 1000

HP Mini 1000 er en NettPC fra Hewlett Packard, som anvendes av dette selskapets HP 2133 Mini-NettPC for forbrukermarkedet. En billigere modell ved navn HP Compaq Mini 700 er også tilgjengelig i noen regioner med forskjellige mindre forskjeller.
HP Mini 1000 benytter en 1.60 Ghz Intel Atom N270 Prosessor, og inkluderer 1 GB DDR2-533 RAM med støtte for inntil 2 GB.
HP Mini har installet en Linux-distribusjon som er basert på Ubuntu.
Bobby soxer

Bobby soxer er et sosiologisk uttrykk fra 1940-tallet som beskriver fans av tradisjonell pop musikk, spesielt de som har skapt musikken, som sangeren Frank Sinatra. Bobby soxers er vanligvis ten-åringer. Jenter og unge kvinner mellom 12 og 25 år. Fashionable voksne jenter gikk i vide skjørt og rullet strømpene ned tiankelen. I high school og på college ble gymnastikksalen ofte brukt til dans. likevel, siden spassersko og grovt skotøy kunne ødelegge det bonede gulv, ble elevene bedt om å ta av skoene og danse i sine bobby socks, derav frasen sock hop
Som ten-åring ble den tidligere barnestjerne, Shirley Temple portrettert som en Bobby soxer i filmen The Bachelor and the Bobby-Soxer (1947).